Teks: Joh 11  **Dis die lewe!**

Johannes hoofstuk 11 is ‘n hoofstuk vol OLV (Onderlinge liefde en verhoudings).

Die strorielyn met verlede Sondag:

**Jesus was in Jerusalem vir die huttefees**.   
Daarna het hy waarskynlik in ‘n paar dorpe in Judea gepreek  
voordat Hy vir die tempelwydingsfees terug is Jerusalem toe.

Hy het **weereens die Joodse leiers uitgedaag**  
deur te sê:

* dat Hy die Seun van God is.
* dat Hy en die Vader = 1…
* Maar Hy doen net wat die Vader hom voor gestuur het.

**Onmiddellik was Joodse leiers in die rooi.**Want:

* Hulle is gesien as die naaste aan God.
* Hulle het geglo hulle is sy verteenwoordigers
* As jy iets van die Here wou weet – vra hulle...
* Hulle posisie was ingedrang…

Hulle het **so kwaad geword dat hulle hom gevange** wou neem  
maar hy het hul ontglip   
en aan die oorkant van die Jordaan gaan preek. (wys kaart)

Baie mense het daar tot geloof in hom gekom

**Lees Johannes 11:1-16** (4 tipes mense hier insit☺ Kyk of jy julle kan herken)

**Betanie w**as net minder as 3km oos van Jerusalem oppad na Jericho (wys kaart).  
 \* Die tuisdorp van Martha, Maria en Lasarus.  
 \* Hulle was vriende van Jesus.

* **Jesus is in Betanie gesalf** (Mat 26:6-13, Joh 12:1-8)
* Hy het soms daar gebly (Mark 11:11).
* Sy hemelvaart was daarvandaan (Luk 24:50-51).

Dit **val in die gevaar zone**  nl. Judea.  
Die gebied waar hulle Jesus wou doodmaak en later wel gekruisig het.

(Hier speel ‘n verhaal van Passie & emosie hom af.)

**Jesus was vriend van die gesin** vir wie hulle lief was  
en daar staan telkens dat Hy hulle liefgehad het.

Die griekse woord vir liefde is fileo. \*

**Lasarus het siek**, baie siek geword.  
Martha e Maria was in ‘n worstelstryd.

Moet hulle vir Jesus laat weet?

Hulle is oortuig Hy sal vir Lasarus kan gesondmaak,  
maar hulle weet ook die leiers wil Jesus doodmaak…

“Kom ons laat weet net vir Jesus – dan kan Hy self besluit”

**Nadat Jesus die boodskap ontvang** het, het Hy getalm Hy om te gaan  
en die rede daarvoor is:

Hy het ‘n geleentheid gesien,   
om die mag en die heerlikheid van God deur Hom sigbaar te maak.

**Twee dae later** het Hy vir die dissipels gese:

Dit is nou tyd om Judea toe te gaan.

Wag, was die dissipels se reaksie…  
Nou die dag nog wou die Jode U daar met klippe doodgooi,  
en nou wil U soontoe gaan..?

**Jesus het verduidelik dat**

Hy bly is dat Hy nie daar was met Lasarus se siekte en dood nie   
sodat hulle in Hom kan glo…(v15).

Ook hulle, die dissipels moet onwrikbaar glo.

**Geloof in Jesus Christus is waaroor dit alles gaan**.  
Rom 10 leer duidelik:

“Niemand wat in Hom glo sal teleurgestel word nie.  
Niemand nie!”

**Geloof is die handvatstel** waarmee jy alles wat Christus gedoen het en doen  
jou eie maak.  
Jy tree in ‘n persoonlike verhouding met Hom.

Terug in ons teks:

**Jesus sê: *ons is oppad* en Thomas reageer**

“Kom ons gaan ook sodat ons saam met Hom kan sterwe”

Is dit ‘n negatiewe of ‘n positiewe opmerking?

Ek dink positief:

Jesus, as U gaan, ons gaan saam…

**Lees v 17-32**

**Hartseer by die dood van ‘n geliefde** is nie vreemd nie.  
So ook het daar met die dood van Lasarus, ‘n storm in baie harte losgebars.  
Baie Jode het gekom om vir Martha en Maria te troos.

Die **twee sussies het totaal verskillende gereageer**.  
Martha het opgespring en Jesus tegemoet gegaan  
terwyl Maria in die huis bly sit het.

(Of sy nukkerig was, weet ek nie maar ek vermoed dit.

“Want hoekom het Jesus nie gekom toe hulle hom laat weet het nie.  
Besef Hy, dit is al die 4de dag?”)

Die oomblik toe **Marta by Jesus kom rol dit oor haar lippe:**

“Here, as U hier was, sou my broer nie gesterf het nie. Maar selfs nou weet ek dat God U alles sal gee wat U van Hom vra”.

Jesus het gereageer:

“Jou broer sal uit die dood uit opstaan”

Marta filisofeer verder:

“Ek weet hy sal met die opstanding op die laaste dag uit die dood opstaan”

**Jesus het haar geantwoord**:

“Ek is die opstanding en die lewe. Wie in My glo, sal lewe, al sterwe hy ookl En elkeen wat lewe en in My glo, sal in alle ewigheid nooit sterwe nie. Glo jy dit?”

**Hoor jy Jesus se trooswoorde aan jou**:

“Ek is die opstanding en die lewe. Wie in My glo, sal lewe, al sterwe hy ookl En elkeen wat lewe en in My glo, sal in alle ewigheid nooit sterwe nie. Glo jy dit?”

**Jesus se: Ek is**

Jesus is meer dinge:

Ek is die Brood wat lewe gee…  
Ek is – strome lewende water

Ek is die lewe…  
Wie in my glo – sal lewe – al sterwe hy ook!

**Probeer jou in die omstanders se situasie indink:**

Hier is hierdie Jesus, ‘n man, wat geen besittings het nie,   
Hy het geen status nie.  
Die mense wil Hom doodmaak.

Wie sal die lewe by Hom soek?

**Wil jy weet wat lewe is?**

Jesus antwoord jou – Dit is Hy. Hy is die lewe…   
Buite Hom is daar nie lewe nie…   
Hou die spasie dop…

Terug in ons teks:

**Martha bely:**

“Ek glo vas dat U die Christus is, die Seun van God, die Een wat na die wereld toe moes kom’”

En toe is dit asof sy nie meer weet wat om met die gesprek te maak nie  
en sy is terug na Maria met die woorde:

“Jesus is hier. Hy roep jou.”

**Maria se eerste woorde aan Jesus verklap wat in haar hart leef:**

“Here, as U hier was, sou my broer nie gesterwe het nie”.

Lees v33:44

**Vier dae** na Lasarus se dood  
het Jesus en sy dissipels daar opgedaag.  
Menslik gesproke was die tyd vir aksie verby…

Die **dood is egter nie vir Jesus ‘n niemandsland**  
waar Hy moet halt, pas makeer, links of regs swenk,  
retireer of moet omdraai nie.

Hy was bewoë, het gehuil.  
Hy het om gegee…

Dit was **totaal strydig met die griekse beskouing** van daardie tyd  
dat God enigsins mens kon word,   
wat nog van emosioneel by mense betrokke raak.

**Jesus is mens en God**  
Hy is ontsteld, hartseer  
maar vra hulle waar die graf is.

Hy het **opdrag gegee dat die klip weggerol** moes word.

Ek wonder wat in die mense se harte omgegaan het?  
Wat wil Jesus nou doen?

**Om die klip weg te rol is ‘n geloofsdaad**…  
Hier gaan nou iets gebeur wat ‘n mens nie kan doen nie.  
Die onmoontlike…. – is dit moontlik?

Vir Martha was dit te veel.  
Weet Jesus wat Hy doen...?

“Here, hy ruik al, want dit is al die vierde dag”

**Jesus** het **Martha se ongemak aangespreek**:

Het Ek nie vir jou gesê as jy glo, sal jy die openbaring van die wonderbaarlike mag van God sien nie?

**Wat is die klippe in jou lewe wat jy moet wegrol?**  
Wat is die dinge wat jy moet glo voordat jy sien?  
Geloof is om die onsienlike te sien

Jesus het **biddend opgekyk met die woorde**:

“Vader, Ek dank U dat U My verhoor het. Ek weet dat U my altyd verhoor, maar Ek sê dit twv die mense wat hier rondom staan, sodat hulle kan glo dat U My gestuur het” (Joh 7:41-42).

**Jesus het met ‘n harde stem uitgeroep**:

“Lasarus kom uit!”

Die mag van die dood het gesteier, gekrummel en het verdwyn.  
Want Lasarus het verskyn… ( nog met die graf en die kopdoek aan).

Lees vers 45-57

**Baie Jode** wat die gebeure aanskou het,   
**het tot geloof gekom**.

Maar van die ander wat gesien het,   
het dadelik by die Fariseers gaan klik.

Dié het gehoor wat gebeur het – en ipv om God die eer te gee,  
het hulle onmiddellik bedreig gevoel.  
Jesus moes dood.

**Kajafas was skoonseun van Annas en die hoepriester** van 18-36nC.  
Hy was leier van die Saduseers.

Hulle was ‘n groep welgestelde geleerdes uit die priestergeledere  
wat ‘n poletieke magsposissie onder die Jode gehad het.

Omdat hulle ‘n elite-groep was,   
was hulle op goeie voet met die Romeinse owerhede.

Hulle het Jesus gehaat omdat  
\* Hy ‘n bedreiging vir hul gerieflike leefwyse ingehou het,   
\* en omdat sy leer vir hulle totaal onaanvaarbaar was.

* Hulle het hoegenaamd nie belangestel in ‘n koninkryk  
  waar leiers onderdane moes dien nie.

Kajafas was **gewoond om enige een wat ‘n bedreiging vir sy posisie ingehou** het  
uit die weg te ruim, op watter wyse ookal.

Dat Jesus moes sterf, was vir hom ‘n uitgemaakte saak.  
Selfsug het hom gedryf.  
Die vraag was net wanneer en hoe?

Min het Kajafas geweet, dat sy opmerking deel van God se plan was.  
Nog minder het hy geweet dat Jesus uit die dood sou opstaan.

Ten spyte van onbetwisbare bewyse het hulle nie geglo nie.

**En jy, glo jy?**\* Neem jy Jesus op sy woord?

* Of sou geloof in Jesus ‘n bedreiging vir jou leefwyse wees?  
  Of bedreig dit jou gemak, jou gerief, jou rykdom, jou voorkeur keuses?

**Glo jy dalk soos Matha – dat die ewige lewe eendag sal wees?**

Nee, jy het nou reeds die ewige lewe.  
Want Jesus het reeds gesterf e nook op gestaan uit die dood.

Die **dood is vir jou wat glo nie meer ‘n bedreiging**  
of betaling vir jou sonde nie.  
Dit is slegs ‘n deurgaan na die ewige lewe.

Hier is **4 soorte geloofsmense uitgebeeld**

1. Lasarus, ‘n stil mens. Nooit het jy hom iets hoor se nie. ‘n Terug getrokke mens.   
   \* Jesus was vir hom lief
2. Marta, die filisoof. Sy praat met Jesus oor die dood en filisofeer oor Lasarus wat gaan opstaan. Jesus is life vir haar.  
   \* Jesus is lief vir haar.
3. Maria, die pragmatis. Iets moet in die praktyk werk (“Here, as U hier was sou my broer nie gesterf het nie.  
   \* Jesus is lief vir haar.
4. Thomas, die aktivis. (Kom ons gaan sterf saam met Jesus).  
   \* Jesus is lief vir hom.

Hulle was **almal in ‘n liefdesverhouding** met Jesus.

Slot

Op ‘**n stadium toe die kinders tieners was**  
en ek vir die kind gese het: jy moet in jou baan kom,  
was die antwoord dikwels:

“Maar ek het ook ‘n lewe.”

Om in ‘n lewende verhouding met Jesus te wees…  
Dis die lewe.  
  
Amen